# Karen Movsziszian

Karen Movsziszian, nascut el 6 de gener de 1963, és un jugador d'escacs armeni que té el títol de Gran Mestre Internacional des de 1994. Juga amb el Club Escacs Sant Andreu.
A la llista d'Elo de la FIDE del desembre de 2021, hi tenia un Elo de 2457 punts, cosa que en feia el jugador número 22 (en actiu) d'Armènia. El seu màxim Elo va ser de 2570 punts, a la llista de juliol de 2009 (posició 319 al rànquing mundial).

## Resultats destacats en competició

El 1981 va guanyar el campionat d'Armènia.
El 2007 fou tercer a l'Obert Internacional d'Escacs de La Pobla de Lillet (el campió fou Artur Kogan), i l'any següent, el 2008, fou segon al mateix torneig, rere el campió Azer Mirzoev. El juny de 2011 fou campió del Memorial Josep Lorente. L'agost de 2011 fou segon XXI Obert de La Pobla de Lillet (el campió fou Fernando Peralta). El 2012 a la XXIXa edició de l'Obert Internacional d'escacs actius Ciutat de Manresa hi fou quart (el campió fou José Carlos Ibarra). També el 2012 fou tercer a l'obert de la Pobla de Lillet (el campió fou Josep Oms), el 2013 hi fou segon. El 2014 fou campió del XXIV Obert de La Pobla de Lillet, amb 7½ punts de 9, amb els mateixos punts que l'MI Joan Mellado Triviño. El 2014 i el 2015 fou campió de l'Obert de Vallfogona de Balaguer d'escacs actius.
El juliol de 2016 fou 3r-6è (cinquè en el desempat) en el XXXVIè Obert Vila de Benasc amb 8 punts de 10 partides, els mateixos punts que Iuri Kuzúbov, Eduardo Iturrizaga i Deivy Vera Sigueñas (el campió fou Krishnan Sasikiran). També juliol de 2016, fou subcampió del 42è Obert Vila de Sitges amb 7½ punts de 9, els mateixos punts que Serguei Vólkov però amb pitjor desempat. L'agost de 2016, de nou guanya l'Obert Pobla de Lillet destacat amb 7½ punts de 9. El setembre de 2016 fou tercer a l'Obert Ciutat de Sabadell amb 6½ de 9 partides (el campió fou Karèn H. Grigorian). El setembre de 2016 guanyà amb claredat l'Actius de l'Escola Escacs Osona amb 7½ punts, un punt més que el segon classificat Filemón Cruz. El 2017 assolí un gran èxit en coronar-se campió d'Europa sènior en la categoria de més de 50 anys, a Sabadell.

## Notes i referències

* 1 2 «Nota biogràfica de Karen Movsziszian» (en anglès). Chessgames.com. [Consulta: 29 desembre 2021].
* ↑ «"Rànquing d'escaquistes per federació: Armènia"» (en anglès). lloc web de la FIDE. [Consulta: 26 desembre 2021].
* ↑ Posició al rànquing mundial i evolució Elo de Karen Movsziszian «benoni.de» (en alemany). Arxivat de l'original el 2015-07-07. [Consulta: 5 juliol 2015].
* ↑ «Historial de guanyadors del Campionat d'Armènia absolut» (en anglès). Armchess. [Consulta: 5 juliol 2015].
* ↑ «Resum resultats XVII Obert». chess-results.com. [Consulta: 5 juliol 2015].
* ↑ «Resum resultats XVIII Obert de La Pobla de Lillet». chess-results.com. [Consulta: 5 juliol 2015].
* ↑ «Resultats i classificació II Memorial Josep Lorente». chess-results.com. [Consulta: 19 agost 2015].
* ↑ «Resum resultats XXI Obert». chess-results.com. [Consulta: 5 juliol 2015].
* ↑ chess-results.com. «Classificació final de l'Obert Internacional Ciutat de Manresa de 2012», 2012. [Consulta: 28 gener 2020].
* ↑ «Resum resultats XXII Obert de La Pobla de Lillet». chess-results.com. [Consulta: 5 juliol 2015].
* ↑ «Resum resultats XXIII Obert». chess-results.com. [Consulta: 5 juliol 2015].
* ↑ «Resum resultats XXIV Obert Pobla de Lillet». chess-results.com. [Consulta: 5 juliol 2015].
* ↑ «Resum resultats XXII Obert». chess-results.com. [Consulta: 23 setembre 2014].
* ↑ «XXIII Open d'Escacs Actius de Vallfogona de Balaguer, Movziszian campió». escacs.cat. [Consulta: 21 setembre 2015].
* ↑ «Resum resultats XXVI Obert». chess-results.com. [Consulta: 17 juliol 2016].
* ↑ «Resum resultats XXXXII Obert». chess-results.com. [Consulta: 30 juliol 2016].
* ↑ «Volkov guanya a Sitges». Club d'Escacs Olot, 02-08-2016 [Consulta: 29 desembre 2021].
* ↑ «Resum resultats XXVI Obert». chess-results.com. [Consulta: 10 agost 2016].
* ↑ «Karen Grigoryan guanya l'Obert de Sabadell». escacs.cat. [Consulta: 10 setembre 2016].
* ↑ «Karen Movsziszian guanya l'Obert de l'Escola d'Osona». escacs.cat. [Consulta: 18 setembre 2016].